เวลาจับสิ่งของมือจะชอบมีเหงื่อตลอดเลยค่ะ ช่วงกลางวันมีแต่ก้ไม่ค่อยมาก กลางคืนนี้มีเหงื่อที่มือและเท้ามากเลยค่ะ ล้างมือด้วยน้ำป่าวก้มีเหงื่อเหมือนเดิมค่ะ ทาแป้งก้ยังมีค่ะ จะทำอย่างไรให้มือไม่มีเหงื่อค่ะเพราะเวลาจะจับนู้นจับนี้มันไม่สะดวกเลยค่ะ
สวัสดีค่ะ หากอาการเหงื่อออกที่มือ ไม่ได้สัมพันธ์กับอากาศที่ร้อน การออกกำลังกาย อาจเกิดจาก1.มีภาวะหลั่งเหงื่อมากเฉพาะจุด หรือ primary focal hyperhydrosis เกิดจากการทำงานเพิ่มขึ้นของต่อมเหงื่อเฉพาะจุดจากการทำงานที่ผิดปกติของระบบประสาทอัตโนมัติที่ควบคุมการทำงานของต่อมเหงื่อ ซึ่งไม่ทราบสาเหตุที่แน่ชัดของการเกิดเหตุดังกล่าว แต่พบมีความสัมพันธ์กับพันธุกรรม และกาเกิดอารมณ์วิตกตังวลและความเครียด2.โรคอ้วน เนื่องจากมีชั้นไขมันใต้ผิวหนังหนา ทำให้ร่างกายระบายความร้อยได้ไม่ดี จึงระบายออกทางเหงื่อมากขึ้น แต่อาการเหงื่อออกมากมักพบทั่วตัว3. วัยทอง แต่นอกจากอาการมีเหงื่อออกในตอนกลางคืนแล้ว มักมีอาการอื่นๆ อีก เช่นร้อนวูบวาบ นอนไม่หลับ ผิวแห้ง หนังศีรษะบาง ผมร่วง ช่องคลอดแห้ง เจ็บเวลามีเพศสัมพันธ์ ไม่มีอารมณ์ทางเพศ ปัสสาวะบ่อย ปัสสาวะเล็ด อารมณ์แปรปรวน หงุดหงิดง่าย วิตกกังวล เป็นต้น4. มีภาวะฮอร์โมนไทรอยด์เป็นพิษ แต่เหงื่ออมักออกทั่วตัว และมีอาการอื่นๆ อีก เช่น ใจสั่น เหนื่อยง่าย น้ำหนักลด ประจำเดือนมาไม่ปกติ เป็นต้น5. มีภาวะหัวใจวาย เนื่องจากร่างกายต้องใช้พลังงานในการสูบฉีดเลือดไปเลี้ยงร่างกายมากกว่าปกติ ความร้อนในร่างกายจึงสูงขึ้น ต้องเพิ่มการระบายความร้อนทางเหงื่อเพิ่มขึ้น6. โรคเบาหวาน7. โรคติดเชื้อเรื้อรัง เช่น วัณโรค มาลาเรีย แต่จะมีอาการไข้ร่วมด้วยเป็นสำคัญ8. โรคตื่นตระหนก9. โรคมะเร็ง แต่จะทำให้มีอการเหงื่อออกทั่วตัวแนะนำว่า หากมีอาการอื่นๆ นอกจากอาการเหงื่อออกที่มือและเท้า ควรไปพบแพทย์เพื่อหาสาเหตุต่างๆ ของโรคที่อาจเป็นไปได้ก่อน หากไม่มีอาการผิดปกติอื่นๆ และมีประวัติคนในครอบครัวมีอาการคล้ายกัน และอาการเริ่มเป็นมาตั้งแต่เด็กหรือวัยรุ่น ก็น่าจะเป็นprimary focal hyperhydrosis ซึ่งหากเป็นมากจนรบกวนการใช้ชีวิตประจำวัน ก็จำเป็นต้องรักษา ซึ่งมีหลายวิธีทั้งยาทา ยากิน การฉีดโบท็อก การผ่าตัด เป็นต้น